Diari Oficial de la Generalitat Valenciana


Sumari del DOGV 7131, del 15-10-2013 (2013/9327)

Notificació de la sentència dictada en el procediment d'acolliment número 374/2013.
-----------------------------------------------------------------------------------

### Dades del document

Número de DOGV
:   7131

Data del DOGV
:   15-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9327


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment d'acolliment número 374/2013. [2013/9327]  
Rafael Roselló Sobrevela, secretari del Jutjat de Primera Instància número 8 de València.   
Juí de constitució de l'acolliment 000374/2013   
Part demandant: Generalitat Valenciana.   
Part demandada: -  
Sobre: acolliments.   
En el juí a què es fa referència s'ha dictat la resolució que literalment diu el següent:  
«Interlocutòria número 313/2013  
València, 19 de setembre de 2013  
Fets  
Primer. La Generalitat Valenciana presentà l'expedient de jurisdicció voluntària número 374/2013, en què es proposava l'acolliment familiar permanent respecte d'un menor en favor de la família acollidora que consta en l'expedient.   
Segon. La sol·licitud va ser admesa a tràmit perquè estava plantejada en forma i amb els requisits legals, i es va citar, per a ser oïda i consentir-hi, la família acollidora proposada per l'entitat pública. Es van dur a terme la resta de compareixences i audiències preceptives d'acord amb les circumstàncies de cada cas concret, amb el resultat que consta en les actuacions del procés. Finalment, es va traslladar al ministeri fiscal com a garant de l'orde públic i en defensa dels interessos de l'acollit menor d'edat, que va emetre un informe favorable a l'estimació de l'expedient sense oposar res respecte d'això.   
Raonaments jurídics  
Primer. De conformitat amb l'article 172.3 del Codi Civil, la guarda assumida a sol·licitud dels pares o tutors o com a funció de la tutela per ministeri de la llei, es durà a terme per mitjà de l'acolliment familiar o de l'acolliment residencial, i el primer l'exercirà la persona o persones que determina l'entitat pública. Sobre esta base, la institució de l'acolliment produïx la plena participació del menor en la vida familiar de les persones que el reben, i els imposa l'obligació de vetlar per ell, tindre'l en companyia seua, alimentar-lo, educar-lo i procurar-li una formació integral, segons l'article 173.1 del Codi Civil. L'acolliment familiar pot adoptar les modalitats previstes en l'article 173 bis del mateix cos legal, d'acolliment familiar simple, acolliment familiar preadoptiu, i acolliment familiar permanent; este últim, quan l'edat o altres circumstàncies del menor i de la seua família ho aconsellen i així n'informen els servicis d'atenció al menor. L'entitat pública pot sol·licitar del jutge, en este supòsit, que atribuïsca als acollidors les facultats de la tutela que faciliten l'exercici de les seues responsabilitats, d'acord sempre amb l'interés superior del menor.   
  
  
Segon. De les proves practicades es desprén que la situació d'acolliment familiar de caràcter permanent resulta totalment beneficiosa per al menor, i complix els requisits que assenyalen els articles 172 i 173 del Codi Civil, en concordança amb l'article 1828 de la Llei d'Enjudiciament Civil de 1881, amb el consentiment la família acollidora i l'informe favorable del ministeri fiscal. En tot cas, s'ha prescindit del tràmit d'oir el pare biològic per no comparéixer per trobar-se en parador desconegut, però la mare biològica s'hi ha mostrat conforme, per la qual cosa s'estima procedent disposar la constitució de l'acolliment permanent amb la família acollidora proposada per l'entitat pública, que en tenen la guarda de fet, amb què el menor està perfectament adaptat i integrat en la convivència, en vista del contingut dels informes tècnics realitzats.  
  
Vistos els articles invocats i la resta d'aplicació general.  
Part dispositiva   
Dispose: es constituïx l'acolliment familiar permanent del menor I. G. S. M. amb la família acollidora proposada per l'entitat pública, amb una duració fins a la majoria d'edat del menor, amb l'obligació de vetlar per ell, tindre'l en companyia seua, alimentar-lo, educar-lo i procurar-li una formació integral, sota la vigilància del ministeri fiscal i de l'ens públic.  
Notifiqueu esta sentència a les parts interessades i que hi han comparegut, notifiqueu-li-la al pare biològic per mitjà d'edictes en el Diari Oficial de la Comunitat Valenciana i en el tauler d'anuncis d'este Jutjat, i tot això sense fer una imposició especial de les costes de l'expedient.  
  
Contra esta resolució es pot preparar un recurs d'apel·lació en el termini de vint dies des que es notifique, davant d'este Jutjat, perquè el resolga l'Audiència Provincial de València.  
Així mateix, d'acord amb la disposició addicional quinzena de la Llei Orgànica del Poder Judicial, en la redacció donada per la Llei Orgànica 1/2009, de 3 de novembre, per a interposar el recurs esmentat s'haurà d'acreditar que s'ha consignat en el compte de depòsits i consignacions d'este Jutjat en Banesto la quantitat de 50 euros, i no s'admetrà a tràmit cap recurs el depòsit del qual no estiga constituït.  
  
Ho mane i firme Sonsoles Mata Llorca, magistrada jutgessa del Jutjat de Primera Instància número 8. En done fe.»  
Atés que es desconeix el domicili o la residència actual dels interessats, per la Resolució de 19 de setembre de 2013, de conformitat amb els articles 156.4 i 164 de la Llei 1/2000, d'Enjudiciament Civil, s'ordena la publicació d'este edicte en el tauler d'anuncis del Jutjat i en el Diari Oficial de la Comunitat Valenciana per a dur a terme la diligència de notificació a Michael Hunter Morrison i Sharon Morrison.  
  
  
València, 19 de setembre de 2013.- El secretari judicial: Rafael Roselló Sobrevela.